…На хутары Расошкі, што ля вёскі Гарадная, жыве ветэран Вялікай Айчыннай вайны Адам Васільевіч Палешка, які мае баявы ордэн за збіты нямецкі самалёт. Яго бацькі пасяліліся на хутары ў 1935 годзе. З таго часу невялічкая драўляная хатка пастарэла, яе нельга напаліць узімку. Таму жыве ветэран у родных сценах толькі ўлетку разам з дачкою. Агарод не садзяць, бо вясной іх тут няма, а з надыходам восені ад’язджаюць у Пінск.